**KOMUNA E SHTIMES**

**Përmbledhje e përgjithshme**

Performanca e përgjithshme e komunës në 19 fusha të matjes është 65%. Fusha me performancën më të lartë është fusha e kulturës, rinisë dhe sportit me 95.22 %, derisa fusha me performancën më të ulët është hapsira publike në vlerën prej 13.71%. Performancë e lartë është treguar edhe në fushën e menaxhimit të fatkeqësive me 90.48%, transportit publik me 97.1, uji i pijshëm me 83.5%, mbrojtja e mjedisit me 82.22%, zhvillimi ekonomik lokal me 84.58% dhe në fushën e transparencës me 90.75%.

**Fusha 1. Shërbimet Administrative**

Performanca e përgjithshme në këtë fushë është 75.50%, apo 24.5 pikë të përqindjes më e ulët se performanca të vitit 2018, ku komuna kishte rezultat të fushës me 100%. Ndonëse në vitin 2018, fusha kishte 2 tregues, pasi që në vitin 2019 është shtuar treguesi për matjen e ofrimit të shërbimeve administrative në formë elektronike. Gjatë periudhës së vitit 2019, Komuna ka pranuar gjithsej 35,296 kërkesa në procedurë administrative të parashtruara nga qytetarët, prej të cilave 34,065 janë shqyrtuar apo 96.5%, kurse 4.5% e kërkesave nuk janë shqyrtuar, apo kanë mbetur në proces të shqyrtimit. Kërkesat e parashtruara për të cilat ka pasur proces të shqyrtimit administrativ, kanë përfunduar brenda afatit ligjor. Komuna ka raportuar për ofrimin e shërbimeve për qytetarë për lëshimin e dokumenteve përmes e-kioskut, i cili është përuruar më datën 17/09/2018 sipas njoftimit në faqen e internetit të komunës. Performanca në ofrimin e shërbimeve administrative për qytetarë përmes formave elektronike rezulton me 30%, ku janë specifikuar kërkesa elektronike e certifikatave të lindjes, certifikatave të martesës, dhe certifikatave të shtetësisë.

**Fusha 2. Transparenca komunale**

Performanca e përgjithshme në fushën e transparencës është 90.75%. Për dallim nga periudha e njëjtë e vitit 2018 sa kishte 78.13%, gjatë vitit 2019 komuna ka shënuar ngritje të performancës në këtë fushë për 8.66 pikë të përqindjes ndonëse ka ndryshim në strukturën e treguesve në fushën e transparencës në mes të formatit të vitit 2018 dhe atij 2019.

Të dhënat e raportuara për treguesit e fushës së Transparencës komunale janë verifikuar përmes referencave të dhëna në fushën e dëshmive për vlerat e raportuara, përkatësisht shqyrtimit të materialeve të publikuara në uebfaqen e komunës si dhe në raportin e transparencës të pregaditur nga MAPL.

Në nivel të treguesve, komuna ka pasur performancë të plotë në publikimin njoftimeve dhe procesverbaleve për mbledhje të kuvendit. Performancë e plotë është treguar edhe në publikimin e dokumenteve të prokurimit publik dhe kontratave të nënshkruara, si dhe në publikimin e akteve të miratuara nga kuvendi i komunës, dhe akteve të miratuara nga kryetari i komunës.

Sa u përket të gjeturave për treguesin 2.1.3, gjatë verifikimit të ueb-faqeve është konstatuar se komuna nuk e përmbushë kriterin “informata në formë të tabelës lidhur me të gjitha lejet dhe licencat ekzistuese që janë lëshuar, pezulluar ose revokuar nga institucioni publik”, duke duke paraqitur kështu saktë performancën e raportuar me 87.5%. .

Për treguesit 2.2.1 dhe 2.2.2 janë verfikuar në faqen e internetit dhe janë gjetur publikime për dokumente si: Korniza Afatmesme Buxhetore;. Plani vjetor buxhetor; Lista e investimeve kapitale; Raportet 3 mujore financiare; Raporti Përfundimtar financiar, dhe andaj është miratuar raportimi për tregues.

**Fusha 3. Përgjegjshmëria komunale**

Performanca e përgjithshmë në këtë fushë është 70.04% edhe në këtë fushë komuna ka raportuar performancë më të lartë se performanca reale pas procesit të verifikimit. Janë verifikuar të dhënat e raportuara për të gjithë treguesit, duke u mbështetur në publikimet në uebfaqen e internetit të komunës, të dhënat e mbledhura dhe raportuara nga MAPL në raportin e funksionimit të komunave, si burime të paraqitura në dokumentin e raportimit nga ana e komunës. Verifikimi i të dhënave për treguesin 3.1.1, rezulton me plotësimin e materialin e njoftimit të publikuar në pajtim me kriteret përkatëse, për afatet por jo edhe për gjuhët. Në faqen e internetit figurojnë publikimet për dëgjimet publike të komunës për vitin 2019. Verifikimi i të dhënave për treguesin 3.1.2 konfirmon performancën e arritur, e cila është e ulët sipas parametrit referent (3% e popullatës), përkatësisht performanca në nivelin 14.76%. Në bazë të deklarimit dhe verifikimit në uebfaqen e komunës dhe raportin e transparencës, janë konsultuar 13 nga 13 aktet e miratuara nga kuvendi komunal me interes të përgjithshëm, duke rezultuar me performancë të plotë. Të gjitha aktet për të cilat kërkohet konsultimi publik para aprovimit janë diskutuar me qytetarë apo shprehur në numra 13 akte të tilla janë konsultuar me qytetarë.

Komuna ka mbajtur diskutimet buxhetore konform rregullave ligjore duke plotësuar dhe standardin e matjes për së paku një takim për 10.000 banorë, poashtu ka publikuar procesverbalet në faqen e internetit për dëgjimet buxhetore. Rrjedhimisht vlera e raportuar e treguesit 3.1.4 është në pajtim me të dhënat e raportuara, 100%. Performancë e plotë dhe e verifikuar është raportuar edhe për treguesit 3.1.5, publikimi i raporteve per proceset e konsultimeve publike. Komuna e Shtimes ka të themeluara 24 këshilla lokale në raport me 23 vendbanime, prej të cilave 0 këshilla kanë mbajtur së paku gjashtë takime brenda vitit, duke reflektuar kështu performancën më të ulët nga ajo e plotë. Përkatësisht në uebfaqen e komunës është janë gjetur vetëm dëshmitë e aktiviteteve në formimin e këshillave të fshatrave dhe lagjeve urbane, por jo edhe aktivitete të mëvonshme. Në kuadër të procedurave të aprovimit të buxhetit komunal, komuna ka përmbushur obligimin ligjor për dorëzimin e buxhetit të komunës para datës 1 shtator por i njejti nuk e ka miratuar para datës 30 Shtator, duke rezultuar në performancë më të ulët. Komuna ka mbajtur edhe diskutimet buxhetore tre mujore për buxhetin komunal, duke rezultuar performancë të plotë. Kuvendi komunal nuk e ka paraqitur për diskutim raportin e performancës të vitit 2018. Lidhur me sigurimin e llogaridhënies nga kuvendi i komunës, janë shqyrtuar procesverbalet e ofruara lidhur me diskutimin e raportit të auditorit të jashtëm, me ç’rast është konfirmuar paraqitja e pikës së diskutimit dhe më të qëndrueshmëria e rezultatit të performancës së treguesit. Komuna e Shtimes nuk e ka paraqitë për diskutim në kuvend raportin e auditorit të brendshëm, dhe kjo është reflektuar edhe në performancën e raportuar. Të dhënat tregojnë për prezencën e kryetarit në mbledhjet e mbajtura të Kuvendit të Komunës, përkatësisht në 3 prej 13 mbledhjeve të kuvendit, duke reflektuar kështu performancë më të dobët me 23.08% në këtë tregues. Treguesi 3.3.1 për nivelin e zbatimit të planit të prokurimit, është raportuar në vlera ku tejkalohet planifikimi në masën prej 29%, dhe me ndërhyrje në procesin e pregaditjes së të dhënave vlera e performancës është ulur në 100% meqenë se nuk mund të tejkalohet planifkimi në atë masë sepse realizimi nuk përkon me planifikim. Performancë e mirë është treguar në nivelin e pagesave të procesuara nga komuna brenda afatit ligjor prej 30 ditëve për totalin prej 2024 faturave, ku është arritur performancë në nivel 100%. Në kuadër të masave antikorrupsion që komunat duhet të ndërrmarin është edhe hartimi i plani i integritetit, komuna e Shtimes ka deklaruar se nuk e posedon këtë plan dhe rrjedhimisht nuk e ka diskutuar si pikë e rendit të ditës në kuvend, përkatësisht performanca mbetet e dobët për këtë tregues. Në këtë komunë është raportuar për 1 zyrtar të akuzuar nga organet e drejtësisë për shpërdorim të detyrës zyrtare dhe i njejti është suspenduar përmes aktvendimit per pezullim parandalues, duke rezultuar performancë të plotë. Menaxhimi i burimeve njerëzore shënon performancë të plotë sa i përket shpërndarjes së vlersimeve për zyrtarët publik sipas ligjit, duke raportuar se janë vlerësuar 98 prej 98 punëtorëve në administratën komunale. Po ashtu është raportuar se 4 prej 4 vendeve të hapura të punës janë procesuar përmes SIMBNj-së, me rezultat të plotë të performancës. Përkitazi me menaxhimin e kontratave për shërbime të veçanta, komuna ka raportuar se 4 prej zyrtarëve me shërbime të veçanta apo 100% janë bërë në përputhje me kërkesat ligjiore. Zbatimi i rekomandimeve të ZKA është arritur në shkallën prej 52.9%, duke verifikuar se janë zbatuar 8 prej 14 rekomandimeve të kërkuara, ku raporti i zbatimit është gjetur në uebfaqen e komunës.

**Fusha 4: Barazia në punësim, shërbimet sociale dhe familiare**

Ndonëse fusha ka kaluar përmes procesit të riorganizmit të treguesve dhe rezultateve, krahasimi i performancës së treguesve në nivel të fushës rezulton me 41.49% në raport me 33.13% në vitit paraprak. Diferenca tregon për përparimin e bërë në këtë fushë, me diferencë prej 8.36 %. Komuna e Shtimes nuk ka asnjë të punësuar persona me nevoja të veçanta nga gjithsej 129 punonjës në administratën komunale, duke mospërmbushur kështu kriterin minimal të përcaktuar me ligjin për Mbrojtje nga Diskriminimi, duke rezultuar me performanë të dobët. Në bazë të dhënave të ASK-së Komuna e Shtimes ka gjithsej 27,324 banorë prëj të cilëve 26,447 Shqiptarë, dhe 810 banorë nga komunitetet tjera. Përfshirja e të punësuarve nga komunitetet jo-shumicë është në vlerën 65.94% apo gjithsej 13 të punësuar nga të cilët 4 janë gra. Komuna nuk ka siguruar banim social për 25 familje në nevojë apo 0% të kërkesave të realizuara si dhe 4 raste të strehimit të fëmijëve në nevojë në familjet strehuese, duke performuar 100% në këtë tregues.

**Fusha 5. Kulturë, Rini dhe Sport**

Ndonsëse fusha ka pasur riorganizmin në nivel të treguesve, krahasimi i performancës në nivel të fushës për Kulturë, Rini dhe Sport pasqyron lëvizje pozitive, ku për vitin e raportuar rezultati i arritur është 95.22%. Krahasimi me rezultatin e vitit 2018 ku përqindja ishte 83.73%, rezulton me përmirësim të performancës me 11.49 pikë të përqindjes. Komuna ka gjithsej në menaxhim 43,702 m2 hapësira sportive, me shtesën e 18,418 m2 gjatë vitit raportues, dhe performancë të plotë në treguesin e infrastrukturës në raport me popullsinë. Komuna ka mbështetur organizimin me buxhet dhe ka organizuar gjithsej 143 aktivitete kulturore, rinore dhe sportive duke përmbushur me 100% të standardit të kërkuar në raport me numrin e popullsisë. 80.88% është realizuar performanca për pjesmarrjen e qytetarëve në aktivitete kulturore, rinore dhe sportive apo 22,100 pjesëmarrës në aktivitete Kulturore, Rinore dhe Sportive.

**Fusha 6. Menaxhimi i Fatkeqësive Natyrore**

Përqindja totale e arritur në këtë fushë është 90.48% dhe është me një diferencë të vogël me performancën e vitit paraprak, 98.00%, prej 8%. Niveli i përgjithshëm i realizimit të planit komunal për menaxhimin e fatkeqësive natyrore dhe të tjera është konstatuar të jetë 81%, ashtu që nga 21 veprime të parapara në këtë plan u realizuan 17 sosh. Në komunën e Shtimes janë raportuar 25 fatkeqësi gjatë vitit 2019, në të cilat në tërësi kishin intervenuar njësitë përgjegjëse komunale, duke rezultuar me performanë të plotë.

**Fusha 7. Planifikimi Hapësinor**

Performanca e arrititur në nivel të fushës për vitin e raportuar është 54.77% e cila është për 21.75 pikë të përqindjes më e lartë në krahasim me vitin paraprak, 33.02%. Komuna e Shtimes ka një territor prej 134.42 km2, apo 13,442 ha, prej tyre 1,283 ha janë të mbuluara me plane rregulluese të hollësishme, apo 9.5% e totalit e cila vlerë është e pandryshuar në krahasim me raportimin e vitit paraprak. Komuna ka regjistruar gjithësej 12 kërkesa për leje ndërtimore të cilat edhe janë shqyrtuar duke rezultuar me performancë prej 100% për vitin raportues. Komuna ka inspektuar 100% të 20 objekteve të reja të ndërtuara gjatë vitit të raportimit, apo 20 prej tyre. Prej 12 objekteve të reja me leje ndërtimi, të gjitha janë inspektuar, duke rezultuar me performancë të plotë.

**Fusha 8: Hapësirat publike**

Ndonëse fusha e hapësirave publike është riorganizuar në aspektin përmbajtësor të treguesve the matja e vitit 2019 ka dallime me matjet e viteve paraprake, krahasimi i performancës mes asaj të raportuar këtë vit, me 13.71% dhe atë të vitit paraprak me 100% pasqyrojnë një kontrast të theksuar. Kurse krahasimi në nivel të treguesit për hapësirat e gjelbërta për kokë banori mes raportimit aktual 13.8 m2/banorë dhe 8.57 m2/banorë për vitin 2018 tregon për një ngritje substanciale. Poashtu ka mospërputhje për vlerën e raportuar për sipërfaqet e gjelbëruara, 36 ha, kur krahasohet me inventarizimin e përgatitur nga programi Zviceran DEMOS, vlera e treguesit do të ulet në zero.

Treguesi për mirëmbajtjen e sipërfaqeve publike të komunës, tregon performanë shumë të ulët 3%, me ç’rast gjatë shqyrtimit të vlerave të raportuara është vërejtur gabimi në identifikimin e hapësirave publike, e cilat duhet të korrespondoj me treguesin më lartë (hapësirat e gjelbëruara + sheshet/bulevardet). Në këtë pikë është intervenuar në revidimin e të dhënës së parë, dhe rezultati përfundimtar i performancës është 100% për treguesin 8.1.2. Treguesi për ndriçimin publik të hapësirave publike, tregon se 6 prej 24 hapësirave të veçanta kanë sistem të ndriçimit publik.

**Fusha 9. Infrastruktura Rrugore**

Fusha e Infrastrukturës Rrugore ka pësuar ndryshime në aspektin e përmbajtjes së treguesve, mirëpo krahasimi i përformancvës së arritur për vitin e raportuar 63.29% me performancën e vitit 2018, 68.38% tregon për një ulje të performancës së raportuar prej 5.09 pikëve të përqindjes. Analiza e të dhënave të raportuara tregon se Shtimja ka gjithsej 191.38 km rrugë lokale, prej të cilave i ka të asfaltuara 163.09 km, apo 20.83 km të asfaltuara në vitin e raportimit, duke arritur performancë prej 86.5% të treguesit. Shkalla e mirëmbajtjes është në nivel të kënaqshëm prej 85.2% për atë verore, dhe 90.1% atë dimërore, duke siguruar kështu një rrjet të sigurt rrugor gjatë gjithë vitit. Shqyrtimi i mirëmbajtjes tregon se mirëmbajtja verore bëhet për rrugët e asfaltuara, kurse mirëmbajtja dimërore siguron edhe një pjesë të rrugëve të paasfaltuara! Sigurimi i trotoareve përgjatë rrugëve në komunën e Shtimes ofrohet në 24.5% të rrugëve në vendbanime apo zona urbane, apo në 40 km prej 163 km gjatësi të rrugëve. Ndriçimi publik është i shtrirë përgjatë 46.7 km rrugë lokale prej 191.38, duke rezultuar me performancë prej 24.4%. Sinjalizimi horizontal dhe vertikal për komunikacion publik është i raportuar të jetë i shtrirë në 100% të rrjetit rrugor prej 191 km. Komuna e Shtimes për herë të parë raporton për shteg të bicikletave përgjatë rrugës lokale, për një gjatësi prej 4.15 km, duke rezultuar me performancë në shkallë prej 6.5%.

**Fusha 10. Transporti Publik**

Në fushën e Transportit Publik komuna e Shtimes ka pasur nivel të njejtë të performancës për këtë vit me 97.10% në raport me atë të vitit paraprak është e njëjët, dhe kjo pasi që performanca në këtë fushë është e lartë në përgjithësi. Komuna e Shtimes në vitin 2018 ka miratu rregulloren për transportin rrugor në territorin e komunës ku përfshihet transporti publik, kurse ka zhvillu aktivitetet në pregatitjen e planit të mobilitetit prej vitit 2015.

Plani i veprimeve për transportin publik komunal ka paraparë 1 veprimtari e cila është përmbushur, kurse tek treguesi për përfshirjen e vendbanimeve në ofrimin e transportit publik është deklaruar për 21 prej 23 vendbanimeve në nivel të komunës, apo performancë në shkallë pre 91.3% Kurse sa i përket sigurimit të vendndalimeve të shenjëzuara, është raportuar për 13 të tillë në përgjithësi, pa specifikuar sa është numri total i vendndalimenve, pasi që nuk është e arsyeshme që të shërbehen me transport publik 21 vendbanime përmes 13 vendndalimeve. Në këtë pikë ka indikacione për moskonsistencë, pasi që përfshirja e 21 vendbanimeve në sistem të transportit publik nuk është e mundur përmes 13 vendndalimeve. Vlera në këtë fushë do të ulet në zero deri te sigurimi i dëshmive.

**Fusha 11. Parkingjet Publike**

Fusha e parkingjeve publike shënon një rritje modeste vitin e raportuar 35.59% nëse krahasohet me performancën e vitit 2018 me 30.14%, apo 5.45 pikë të përqindjes. Numri i parkingjeve publike në komunë ka mbetur i pandryshuar kahasuar me vitin paraprak, gjithsej 33, kurse tek treguesi per vendparkime është evidentuar raportimi me gabim, pasi që janë raportuar parkingjet në vend të vendparkimeve në total (numri i pozicioneve për parkim – kapaciteti). Treguesi 11.1.2 do të vlerësohet me zero për shkak të gabimit. Poashtu edhe numri i parkingjeve me vende të rezervuara për persona me nevoja të veçanta nuk ka pasur ndryshime, me 6.1% të performancës, apo 2 prej 33 parkingjeve. Totali i makinave të licencuara për taksi korrespondojnë me pozicionet e rezervuara për parkim të taksive, për rezultat të performancës me 100%. Në përgjithësi performanca ka regjistruar përmirësim krahasuar me nivelin e vitit paraprak.

**Fusha 12. Uji i Pijshëm**

Në këtë fushë perforamnca e komunës është vlerësuar 83.50%. Komuna ka kryer dy nga aktivitetet e planifikuara në fushën e ujit të pijshëm për vitin e raportuar, kurse me ujësjellës publik shërbehen 3,792 amvisëri, institucione publike dhe biznese prej 5,933 sa janë në nivel të komunës, apo 67%.

**Fusha 13. Kanalizimi**

Fusha e kanalizimit vlerësohet në nivel prej 41.17$, marrë parasysh edhe treguesin për trajtimin e ujërave të zeza. Ndonëse gjatë verifikimit është vërejtur se komuna ka raportu për përfshirjen në sistem të trajtimit të ujërave të zeza 17 prej 22 vendbanimeve, dhe këto të dhëna janë anuluar, përkatësisht treguesi është ulur në vlerën zero. Komuna ka kryer 6 nga aktivitetet e planifikuara në fushën e kanalizimit për vitin e raportuar, kurse në rrjetin e kanalizimit publik janë të përfshira 3,150 amvisëri prej 4,150 sa janë në nivel të komunës. Po ashtu edhe 38 prej 38 institucioneve publike, si dhe 317 prej 1,745 bizneseve.

**Fusha 14. Menaxhimi i Mbeturinave**

Në fushën e menaxhimit të mbeturinave komuna e Shtimes ka shënuar një ulje të performancës, ku në vitin e raportimit ka arritë performanë prej 68.75% në raport me performancën e vitit paraprak me 75.99% apo diferencë prej 7.24 pikëve të përqindjes.

Plani i komunal për menaxhimin e mbeturinave është plotësuar me 83.3% me kryerjen e 5 prej 6 aktiviteteve të planifikuara, kurse përfshirja në shërbimin e grumbullimit të mbeturinave shkon në 2,099 amvisëri prej 4,150, 38 prej 38 institucioneve publike, dhe 298 biznese prej 1754 në nivel të komunës duke rezultuar me performancë prej 47.1%. Vlenë të theksohet se në vitin 2018, performanca në shkallën e përfshirjes së grumbullimit ka qenë 50%.

Shkalla e zbatimit të orarit të grumbullimit shkon në 100% për realizimin e 317 ditëve të planifikuara për grumbullim. Kurse shkalla e inkasimit të faturimit arrinë vlerën prej 100%,ku është intervenuar në të dhënat e raportuara pasi që shkalla e inkasimit prej 101.7 është jo-reale në raport me faturimin dhe është shqyrtuar mundësia e gabimit të vendosjes së të dhënave mes fushave të inkasimit dhe faturimit, duke rezultuar pëfundimisht me performancë prej 98.3%. Shkalla e deponimit të mbeturinave për kokë banori mbetet relativisht e ulët me rezultat të përfomancës prej 24.65% në raport me nivelin referent të EU, duke dhënë të kuptohet se ka probleme me grumbullim.

**Fusha 15. Mbrojtja e Mjedisit**

Në fushën e mbrojtjes së mjedisit komuna e Shtimes ka shënuar një ngritje të vogel të performancës, ku në vitin e raportimit ka arritur performanë prej 82.22% në raport me performancën e vitit paraprak me 82.14% apo diferencë prej 0.08 pikë të përqindjes. Komuna ka zbatuar 8 prej 8 veprimeve të planifikuara lidhur me fushën e mjedisit, kurse ka lëshuar 6 leje mjedisore prej 9 kërkesave që i ka pasur, duke arritur performancë prej 66.7%. Kurse prej 6 objekteve të reja të cilave ju kërkohet leja mjedisore, janë paisur 6, dhe janë bërë 0 fletëparaqitje në gjykatë për mos posedimin apo zbatim të lejes mjedisore komunale. Në këtë pikë i janë shtuar 20% të përqindjes treguesit të performancës për ndërtesat e reja që kanë zbatuar LMK për shkak se nuk llogaritej kategoria e fundit në formulë pasi në fushën e gjobave kishte vlerën zero, duke rezultuar me performancë prej 100%.

**Fusha 16. Përfaqësimi Gjinor**

Performanca e regjistruar në nivel të fushës është 46.60%, ku treguesi me performancë më të ulët është ai për barazinë gjinore tek regjistrimi i pronësisë në emër të dy gjinive, 1.84%. Shkallë të ulët të performancës poashtu ka edhe treguesi për barazinë gjinore tek emërtimi i rrugëve, me 12.15%, si dhe te barazia gjinore e përbërjes së këshillave lokale me 35.88%. Performancë me e lartë në fushë është raportuar në nivel të planifikimit, si paisja me planin komunal për barazi gjinore me 100%, por plani nuk figuron si publikim në uebfaqen e komunes, dhe treguesi ulet në zero. Performancë e lartë ka edhe te shkalla e punësimit në institucionet komunale, 93.53%, apo 311 prej 665 të punësuarve në institucionet e nivelit komunal, bashk me përfshirjen e grave në pozita udhëheqëse me 72%. Buxhetimi dhe shpenzimi i përgjegjshëm gjinor ka raportuar vetëm për pregaditjen e buxhetit me përfshirje të aspektit gjinor, por jo edhe raportimin e shpenzimeve, duker rezultuar me peformancë 50%. Përfaqësimi në nivel politik është raportuar me 66.7 tek apo 3 prej 9 pozitave, dhe 74% tek anëtarët e komiteteve komunale. Pjesemarrja e grave në takime publike është me 46.3%, mirëpo referencimi i burimeve për këto të dhëna është i pamjaftueshëm dhe do të ulen në zero. Fusha e përfaqësimit gjinor tregon se komuna ka bërë përparim në sigurimin e barazisë dhe përaqësimit gjinor, me indikacione të qarta në nivelin politik dhe administrativ, mirëpo ka ende ngecje në sigurimin e tërësishëm të barazisë gjinore.

**Fusha 17. Arsimi Parauniversitar**

Është kjo fushë e re, për herë të parë e zbatuar në raportimin e vitit 2019, e përbërë prej 3 rezultateve dhe 20 treguesve. Performanca e regjistruar në nivel të fushës është 70.91%, ku dy treguesit me performancë më të dobët janë ai për çerdhe apo kopshte në vendbanime rurale 0% (nuk ka çerdhe apo kopshte në vendbanime rurale ), dhe treguesi për shkallën e plotësimit të buxhetit të arsimit me të hyra vetanake, 1.96%. Raporti infrastrukturor për shkollat në zona urbane është 6.4 m2 për nxënës dhe ai në vendbanime rurale është 3.74 m2 për nxënës, kurse i përgjithshëm në nivel të komunës është 5.04 m2 për nxënës. Kurse aspektet e infrastrukturës tregojne performancë më të mirë, paisja me kabinet të internetit 44.4% apo 4 prej 9 shkollave, shkolla me masa të eficiencës së energjisë 44.4% apo 4 prej 9 shkollave, plotësimi me kushtet e kërkuara me infrastrukturë, paisje dhe mjete në institucione shkollor 64.84% apo mesatarisht 6 prej 9 shkollave i plotësojnë kriteret infrastrukturore dhe paisjeve, por asnjëra nuk kanë raport nga inspektorati higjienik-sanitar komunal. Siguria në institucionet e arsimit paraunviersitar ka shënuar performancë prej 100%, duke raportuar se prej 9 shkollave, 9 janë të paisura me rrethoja dhe kamera, si dhe 9 prej tyre kanë dorëzu raportin obligativ përmbledhës 2 herë ne vit, e poashtu edhe KKSB-ja ka raportuar 2 herë para kuvendit komunal. Sigurimi i personelit të mjaftueshëm mësimor është shtyllë e rënësishme në sigurimin e cilësisë në arsim, ku 292 mësimdhënës janë raportuar të jenë të paisur me licensë prej 349 në përgjithësi, duke shfaqur një rezultat prej 83.7%. Komuna e Shtimes poashtu ka një rezultat të mirë tek përmbushja e raporti të synuar për 26 nxënës për 1 mësimdhënës, 70.5% në zonat urbane, dhe 48.7% në zonat rurale. Komuna e Shtimes ka punësuar 18 mësimdhënës të rinj përmes afatit të rregullt gjatë vitit 2019, duke zbatuar të gjitha kriteret e udhezimit administrativ, dhe kështu ka arritur rezultat prej 100% te treguesi. Kurse në afat plotësues ka punësuar 24 mësimdhënës duhe respektuar kriteret e udhëzimit administrativ për shpalljen e konkursit, formimin e komisiont, zbatimin e kritereve për vlerësimin e aplikacioneve, njoftimin për rezultat dhe kontraktimin e tyre. Nuk ka pasur procedurë për punësimin e drejtorëve apo zv drejtorëve të shkollave prandaj rezultati i performancës mbetët me 100% si rregull i treguesit. Shkalla e fëmijëve të cilët vijojnë cerdhet apo kopshtin në zona rurale është zero si rezultat i mungesës së kopshteve, mirëpo edhe në zona urbane janë raportuar vetëm 24 fëmijë si vijues, ku rezultati i performancës në nivel të komunës është 2.3%. Shkalla bruto e regjistrimit në klasën e parë është mjaft e mirë, me 98%, si dhe shkalla e tranzicionit prej klasës së 9 në klasën e 10, me 93%. Rezultati i testit të arritshmërisë për klasët e 9 është i kënaqshëm me 69.5%, ku ajo për vajza është pak më e ulët 67.71 që është një indikacion i pabarazisë së hershme. Kalueshëria e nxënësve në provim të maturës, në komunën e Shtimes është në përgjithësi afër mesatares së vendit, me 55.9 %. Barazia gjinore tek nxënësit është raportuar me 91.3%, kurse pak më e theksuar pabarazia është në nivelin parafillor 90% dhe atë të mesëm të lartë 90%. Vijueshmëria apo e kunderta shkalla inverse e braktisjes është raportuar me performanvë shumë të lartë me 99%, apo 4 raste në formë apsolute, 2 prej tyre nga komuniteti jo-shumicë. Kurse zbatimi i orarit mësimorë, përkatësisht shkalla e realizimit të orëve të planifikuara rezulton me performancë prej 91.66%.

**Fusha 18. Kujdesi Primar Shëndetësor**

Është kjo fushë e re, për herë të parë e zbatuar në raportimin e vitit 2019, e përbërë prej 3 rezultateve dhe 7 treguesve. Performanca e regjistruar në nivel të fushës është 29.40%, ku performancë më e ulët është rapotuar tek sigurimi i shërbimeve specifike për gra dhe fëmijë, i cili është thënë se nuk ofrohët në komunën e Shtimes, dhe se nuk ka marrëveshje ndërkomunale për sigurimin e këtij shërbimi në institucionet e KPS të komunave fqinje. Performancë e ulëët është raportuar edhe tek treguesi për shkallën e plotësimit të buxhetit të shëndetësisë me të hyra vetanake, 3.98%. Tek raportimi për infrastrukturën, sipërfaqet e KPS janë raportuar me gabime në shënimin e presjeve dhjetore, poashtu edhe tek fusha e popullsisë, gjatë verifkimit janë ripozicionuar presjet dhjetore dhe performanca e sipërfaqeve për 10,000 banorë në dispozicion ka 791.1 m2. Raportimi për shkallën e sigurimit të njësive të KPS me paisje dhe mjete ka indikacione për gabim në raportim, për shkak se nuk është shume e besueshme qe komuna me numër relativisht të ulët të banorëve të ketë 18 njësi. Nivelin e pajtueshmërisë të me raportin e synuar 1 ekip e mjekësisë familajre për 2000 banorë komuna e Shtimes pothuajse e arrinë në shkallë të lartë me rezultet prej 68.3%, duke ofruar 20 ekipe të mjekësisë familjare. Numri i përgjthshëm i vizitave është 106,868, dhe kjo në raport me numrin e banorëve 27,324 është shkallë-shumë e lartë, duke ju afruar katërfishit, por treguesi mat raportin e vizitave të 10 qytetarëve në raport me numrin e banorëve, me ç’rast kemi vlerë të performancës 39.1%. Shkalla e përfshirjes së fëmijëve në program të imunizimit është e lartë, dhe është performancë e kënaqshme në kuptimin e gjithëpërfshirjes apsolute, me 99.5%, apo 2154 fëmijë nga 2165 fëmijë sa janë në program të imunizimit.

Për treguesit për të cilët kërkohen dëshmitë, vlera e raportuar do të ulëe në zero nëse nuk sigurohen dëshmitë dokumentare prej nga janë marrë ato të dhëna!

**Fusha 19. Zhvillimi Ekonomik Lokal**

Është kjo fushë e re, për herë të parë e zbatuar në raportimin e vitit 2019, e përbërë prej 1 rezultati dhe 4 treguesve. Performanca e regjistruar në nivel të fushës është 84.58%. Plani për zhvillim ekonomik lokal është raportuar si i realizuar, me performancë prej 100%, ku kërkimi në faqen e internetit të komunës jep qasje ne planin ZHEL të skaduar në vitin 2018. Komuna poashtu ka azhornuar dhe publikuar listën e pronave publike për dhënie në shfrytëzim me qëllim të mbështetjes së zhvillimit ekonomik, të verifkuara përmes vegëzave të ofruara. Komuna poashtu ka azhornuar regjistrin e objekteve të paluajtshme në shkallën prej 19%, pak më ulët se 20% sa është norma ligjore, me ç’rast ka shënuar performancë prej 96.6%. Niveli i inkasimit të tatimit në pronë ka regjistruar shkallë mesatare të përmbushjes, duke ju referuar vlerave të raportuara të faturimit dhe inkasimit, me € 203,230 dhe € 84,755 apo performancë prej 41.7%

|  |  |  |  |
| --- | --- | --- | --- |
| SHËRBIMET ADMINISTRATIVE | 1.1.1 | Kërkesat administrative të shqyrtuara gjatë vitit  | 96.51 |
| 1.1.2 | Kërkesat administrative të shqyrtuara brenda afateve ligjore | 100.00 |
| 1.1.4 | Shërbimet administrative të ofruara në mënyrë elektronike nga komuna | 30.00 |
|  TRANSPARENCA KOMUNALE | 2.1.1 | Mbledhjet e kuvendit të bëra publike dhe të transmetuara drejtpërdrejt online  | 20.00 |
| 2.1.2 | Niveli i qasje në dokumente publike nga qytetarët | 100.00 |
| 2.1.3 | Përmbushja e kritereve të faqes zyrtare elektronike të komunës | 87.50 |
| 2.1.4 | Publikimi i akteve të miratuara në kuvendin komunal, në faqën zyrtare të komunës | 100.00 |
| 2.1.5 | Publikimi i akteve me karakter të përgjithshëm, të miratuara nga kryetari i komunës, në faqën zyrtare të komunës | 100.00 |
| 2.2.1 | Publikimi i dokumenteve për planifikim dhe shpenzim të buxhetit | 100.00 |
| 2.2.2 | Publikimi i dokumenteve të prokurimit publik dhe i kontratave | 100.00 |
| PËRGJEGJSHMËRIA KOMUNALE | 3.1.1 | Publikimi i njoftimeve për mbajtjen e 2 takimeve publike | 100.00 |
| 3.1.2 | Pjesëmarrja e qytetarëve në konsultime publike | 14.76 |
| 3.1.3 | Aktet komunale dhe dokumentet e politikave lokale të konsultuara me publikun | 100.00 |
| 3.1.4 | Dëgjime publike për KAB dhe buxhet komunal  | 100.00 |
| 3.1.5 | Publikimi i raporteve për procese të konsultimeve publike  | 0.00 |
| 3.1.6 | Këshillat lokal që kanë mbajtur së paku 6 takime në vit | 83.48 |
| 3.1.7 |  | 100.00 |
| 3.1.8 | Intervenimet në shpërthimet në ujëra të zeza  | 100.00 |
| 3.2.1 | Miratimi me kohë i propozim buxhetit vjetor komunal  | 100.00 |
| 3.2.2 | Diskutime për raportet buxhetore tre-mujore nga Kuvendi Komunal  | 100.00 |
| 3.2.3 | Diskutim për raportin e performancës komunale nga kuvendi komunal për vitin paraprak | 0.00 |
| 3.2.4 | Diskutimi i raportit të auditorit të jashtëm dhe planit të veprimit për adresim të rekomandimeve në Asamblenë Komunale | 100.00 |
| 3.2.5 | Diskutimi i raportit të auditorit të brendshem dhe planit të veprimit në Asamblenë Komunale | 0.00 |
| 3.2.6 | Mbledhje të Kuvendit me pjesëmarrje të kryetarit të komunës | 23.08 |
| 3.3.1 | Niveli i zbatimit të planit të prokurimit | 100.00 |
| 3.3.2 | Niveli i pagesave të procesuara brenda afatit ligjor prej 30 ditëve | 100.00 |
| 3.3.3 | Niveli i adresimit të rekomandimeve të Zyrës Kombëtare të Auditorit | 40.00 |
| 3.4.1 | Raportimi i planit vjetor të planit të integritetit para kuvendit komunal | 0.00 |
| 3.4.2 | Suspendimi i zyrtarëve komunal në raport me akt-akuzat e ngritura ndaj tyre | 100.00 |
| 3.5.1 | Zbatimi i skemës për shpërndarjen e vlerësimeve të punës për shërbyesit civil | 100.00 |
| 3.5.2 | Vende të hapura të punës që janë procesuar përmes SIMBNj | 100.00 |
| 3.5.3 | Kontratat për shërbime të veçanta janë në pajtueshmëri me kornizën ligjore | 100.00 |
| BARAZIA NË PUNËSIM, SHËRBIMET SOCIALE DHE FAMILJARE | 4.1.1 | Të punësuar me nevoja të veçanta në institucione komunale  | 0.00 |
| 4.1.2 | Të punësuar nga komunitetet jo-shumicë  | 65.94 |
| 4.2.1 | Familje me nevojë të cilave iu është siguruar banimi dhe janë krijuar kushtet për lëshim të banimit social | 0.00 |
| 4.2.2 | Fëmijë me nevojë për strehim që iu është siguruar strehimi familjar | 100.00 |
| KULTURË, RINI DHE SPORT | 5.1.1 | Hapësira për aktivitete sportive për numër të banorëve | 100.00 |
| 5.2.1 | Aktivitete të kulturës, rinisë dhe sportit të organizuara me buxhet komunal  | 100.00 |
| 5.2.2 | Pjesëmarrja e qytetarëve në veprimtari për kulturë, rini dhe sport | 80.88 |
| MENAXHIMI I FATKEQËSIVE  | 6.1.1 | Niveli i realizimit të planit komunal për menaxhimin e fatkeqësive | 80.95 |
| 6.1.2 | Intervenimet për mbrojtje nga fatkeqësitë | 100.00 |
| PLANIFIKIMI HAPSINOR KOMUNAL | 7.1.1 | Sipërfaqja e territorit të komunës i mbuluar me plane rregulluese (të hollësishme) | 9.54 |
| 7.2.1 | Kërkesa të shqyrtura për leje të ndërtimit | 100.00 |
| 7.2.2 | Ndërtesa të reja të inspektuara | 100.00 |
| 7.2.3 | Objekte të reja me leje të ndërtimit | 100.00 |
| HAPËSIRAT PUBLIKE | 8.1.1 | Sipërfaqja e hapësirave të gjelbra publike në m2 për kokë banori | 13.18 |
| 8.1.2 | Sipërfaqja e hapësirave publike që mirëmbahen rregullisht | 2.96 |
| 8.1.3 | Hapësirat publike të pajisura me ndriçim publik | 25.00 |
| INFRASTRUKTURA RRUGORE | 9.1.1 | Rrugët lokale të shtruara | 86.50 |
| 9.1.2 | Rrugët lokale të mirëmbajtura gjatë sezonës së verës | 85.22 |
| 9.1.3 | Rrugët lokale të mirëmbajtura gjatë sezonës së dimrit | 90.10 |
| 9.2.1 | Gjatësia e rrugëve lokale të pajisura me trotuare | 24.47 |
| 9.2.2 | Gjatësia e rrugëve lokale të pajisura me ndriçim publik | 24.42 |
| 9.2.3 | Gjatësia e rrugëve lokale të pajisura me shenjëzim vertikal dhe horizontal | 100.00 |
| 9.2.4 | Rrugët në zonën urbane me shteg të biçikletave | 6.46 |
| 9.2.5 | Rrugët lokale të riasfaltuara | 41.18 |
| TRANSPORTI PUBLIK  | 10.1.1 | Realizimi i planit komunal për transport lokal publik | 100.00 |
| 10.1.2 | Vendbanimet e përfshira në transportin lokal publik | 91.30 |
| 10.1.3 | Vendndalimet e shënjëzuara për automjetet e transportit publik | 100.00 |
| PARKINGJET PUBLIKE  | 11.1.1 | Numri i parkingjeve për parkimin e mjeteve motorike  | 33.00 |
| 11.1.2 | Vendparkimet për mjete motorike në territorin e komunës | 0.71 |
| 11.1.3 | Vendparkimet e destinuara për taksi  | 100.00 |
| 11.1.4 | Numri i parkingjeve me vendparkime të rezervuara për persona me aftësi të kufizuar | 6.06 |
| UJË I PIJSHËM | 12.1.1 | Realizimi i planit për ndërtimin dhe mirëmbajtjen e sistemit të ujësjellësit | 100.00 |
| 12.1.2 | Ekonomitë familjare, institucionet publike dhe njësitë biznesore të përfshira në sistemin e ujit të pijshëm  | 67.00 |
| KANALIZIMI | 13.1.1 | Realizimi i planit për ndërtimin dhe mirëmbajtjen e sistemit të kanalizimit | 100.00 |
| 13.1.2 | Ekonomitë familjare, instuticionet publike dhe njësitë biznesore të përfshira në sistemin e kanalizimit | 64.69 |
| 13.2.1 | Vendbanimet e përfshira në sistemin për trajtim të ujrave të zeza  | 0.00 |
| MENAXHIMI I MBETURINAVE | 14.1.1 | Realizimi i planit komunal për menaxhimin e mbeturinave | 83.33 |
| 14.1.2 | Ekonomitë familjare që kanë qasje në sistemin e grumbullimit të mbeturinave | 47.11 |
| 14.2.1 | Realizimi i orarit për mbledhjen e mbeturinave | 100.00 |
| 14.2.2 | Inkasimi i mjeteve për mbledhjen e mbeturinave | 100.00 |
| 14.3.1 | Sasia e deponimit të mbeturinave në kilogram për kokë banori  | 41.03 |
| MBROJTJA E AMBIENTIT | 15.1.1 | Realizimi i planit të veprimit lokal në mjedis | 100.00 |
| 15.1.2 | Lejet mjedisore komunale të lëshuara | 66.67 |
| 15.1.3 | Ndërtesat e reja që e kanë zbatuar lejen mjedisore komunale  | 80.00 |
| PERFAQESIMI GJINOR | 16.1.1 | Gratë e punësuara në institucione/administratën komunale  | 93.53 |
| 16.1.2 | Gratë në pozita udhëheqëse në institucionet arsimore, shëndetësore dhe kulturore/sportive | 72.00 |
| 16.1.3 | Gratë e emëruara në pozita politike në komunë  | 66.67 |
| 16.1.4 | Barazia gjinore tek anëtarët e komiteteve komunale | 74.00 |
| 16.1.5 | Barazia gjinore tek përbërja e këshillave lokale | 35.88 |
| 16.2.1 | Buxhetimi dhe shpenzimi i përgjegjshëm gjinor | 50.00 |
| 16.2.2 | Barazia gjinore në buxhetim për punësim dhe ndërmarrësi të grave | 61.33 |
| 16.2.3 | Pjesëmarrja e grave në takime publike | 46.28 |
| 16.2.4 | Plani komunal për barazi gjinore | 100.00 |
| 16.3.1 | Barazia gjinore tek emërtimet e rrugëve | 12.15 |
| 16.3.2 | Regjistrimi I pronësisë në emër të dy gjinive | 1.84 |
| ARSIMI PARAUNIVERISTAR | 17.1.1 | Çerdhe dhe kopshte në zona rurale për 10000 banorë | 0.00 |
| 17.1.2 | m2 të hapësirave për nxënës – urban dhe rural | 55.33 |
| 17.1.3 | Shkollat e paisura me kabinet te TIK | 44.44 |
| 17.1.4 | Shkollat me masa te eficiencës së energjisë | 44.44 |
| 17.1.5 | Siguria në institucionet e arsimit parauniversitar | 100.00 |
| 17.1.6 | Plotësimi i kushteve të kërkuara me infrastrukturë, paisje dhe mjete në institucionet e arsimit parauniversitar | 64.84 |
| 17.2.1 | Mësimdhënësit që i plotësojnë kriteret e kualifikimit të licensuar | 83.67 |
| 17.2.2 | Niveli i pajtueshmërisë me raportin nxënës për mësimdhënës - urban dhe rural | 70.49 |
| 17.2.3 | Plotësimi i buxhetit për arsim prej të hyrave vetanake  | 1.96 |
| 17.2.4 | Plotësimi i vendeve të lira të punës në arsim me konkurs të rregullt | 100.00 |
| 17.2.5 | Plotësimi i vendeve të lira të punës në arsim me konkurs plotësues | 100.00 |
| 17.2.6 | Respektimi i procedurave ligjore për zgjedhjen e stafit drejtues të shkollave (drejtorëve dhe zv.drejtorëve) | 100.00 |
| 17.3.1 | Fëmijët që vijojnë kopshtin - rural dhe përgjithësi (ndarje sipas gjinisë) | 0.00 |
| 17.3.2 | Shkalla bruto e regjistrimit ne kl.1 | 98.00 |
| 17.3.3 | Shkalla e qasjes – tranzicioni kl9- k10 | 93.00 |
| 17.3.4 | Rezultatet e testit të arritshmërisë për kl.9-ta  | 69.5 |
| 17.3.5 | Kalueshmëria në maturën kombëtare kl.12-të (ndarja sipas gjinisë)  | 55.90 |
| 17.3.6 | Indeksi i barazisë gjinore (për të gjitha nivelet ISCED 0-3) | 91.25 |
| 17.3.7 | Braktisja e shkollës nga nxënësit (shkalla inverse) | 99.90 |
| 17.3.8 | Shkalla e realizimit të orëve të planifikuara sipas kalendarit vjetor të arsimit | 91.66 |
| SHENDETESIA PRIMARE | 18.1.1 | m2 të hapësirave KPS për 10000 banorë | 0.62 |
| 18.1.2 | Objektet e KPS që janë të pajisura sipas udhëzimit administrativ edhe shërbimet laboratorike | 11.11 |
| 18.2.1 | Niveli i pajtueshmërisë me raportin 1 mjek familjar edhe 2 infermier për 2000 banorë | 68.31 |
| 18.2.2 | Përqindja e buxhetit për kujdes primar shendetësor të mbështetur nga komunat prej të hyrave vetanake | 3.98 |
| 18.3.1 | Numri i vizitave të pacientëve në kujdesin primar shëndetësor për kokë banori | 39.11 |
| 18.3.2 | Fëmijët e përfshirë në programin e imunizimit | 99.49 |
| 18.3.3 | Ofrimi i kujdesit shëndetësor specifik për gra dhe femijë | 0.00 |
| ZHVILLIMI EKONOMIK LOKAL | 19.1.1 | Plani për zhvillim ekonomik lokal | 100.00 |
| 19.1.2 | Përgatitja dhe publikimi i listës së pronave komunale të planifikuar për dhënie në shfrytëzim | 100.00 |
| 19.1.3 | Niveli i azhurnimit të regjistrit të tatimit në pronë | 96.61 |
| 19.1.4 | Niveli i mbledhjes së faturës së tatimit në pronë (pa borxhe, interesa, ndëshkime) | 41.70 |